"Setswana Puo ya Gae (HL)/P2 11 DBE/Ngwanaitseele 2020 SC/NSC – Kaedi Ya Go Tshwaya 9.12 Ke ne ke ka mo itumelela gonne ke golagantswe le kgaitsadiake yo ke neng ke sa mo itse, mme e bile ke mo tlhoka/go tsholwa o le esi go se monate, mme e bile ke bone motho yo o tsileng go ntshireletsa le go ntlhokomela. (Dikarabo tsa batlhatlhojwa tse di nepagetseng di elwe tlhoko.) (2) 9.13 Ke ithutile gore monna o tshwanetse go tshegetsa mosadi ka dinako tsotlhe. (Dikarabo tsa batlhatlhojwa tse di nepagetseng di elwe tlhoko.) (2) [25] POTSO 10: POTSO YA TLHAMO ELA TLHOKO: Mo tlhamong ya motlhatlhojwa go tshwanetse ga akarediwa dintlha tse di fa tlase. Go tlaa dirisiwa ruboriki ya maduo a a kana ka 25 go tshwaya tlhamo ya motlhatlhojwa. MASEGO – G Mokae  Tlhagiso e e reng ditiragalo tsa tshotlo le kgatelelo ya bana, ditsala, basadi le bathapiwa tse di itemogelwang mo pading ya 'Masego', di na le ditlamorago tse di sa jeseng diwelang mo matshelong a batswasetlhabelo, le fa mo dinakong dingwe di ba ungwela, ke boammaaruri jo bo ka se ganediweng ka gope.  Masego o iphitlhela a imile, le fa e ne e se maikaelelo a gagwe, mme e le ka ntlha ya go kgotsofatsa tsala e leng Sannah ka go nwa bojalwa jo bo tlhodileng go betelelwa ga gagwe. Se, ke kgatelelo ya ditsala ka maitlhomo a gore ba tshwane ka e ne e le morutwana yo o tlhotlhwa gonne a ne a ba gaisa botlhe.  Tshotlo ya ga Ntsime mo go Masego ka go mo betelela, e nnile le ditlamorago tse di sa jeseng diwelang tsa go lelekwa mo sekolong. Se ke tshotlo ya banna mo basading.  Go ima ga ga Masego, go nnile le ditlamorago tse di sa jeseng diwelang ka a ne a latlhegelwa ke tšhono ya go nna le isago e e tsabakelang, e barutabana ba gagwe e leng Rre Kgotle le Rre Knox Selamolela ba neng ba leka go mmetlela yona. Le fa Masego a ne a latlhegelwa ke isago e e tsabakelang, o ne a ungwelwa ka go nna le ngwana wa petelelo yo o botlhale, mme a feleletsa e le ngaka.  Go tiisa molao ga ga Rre Kgabo mo go morwadie Masego, ka go mo teketa ka a ne a imile, mme a feleletsa a amogetswe kwa bookelong go nnile le ditlamorago tse di sa jeseng diwelang mo botshelong jwa gagwe. Se ke tshotlo ya batsadi mo baneng ka ba gataka ditshwanelo tsa bona.  Go teketiwa ke rraagwe mo go maswe ka ntlha ya go ima, go dira gore a kgone go ithuta ka diphoso tsa gagwe, mme go tloga ka motsi oo, a nna kelotlhoko mo banneng go fitlha motsing a neng a gapiwa maikutlo ke Vuzi Mgoma.  Kgatelelo ya ga Schalk mo go Tsawe le Lisbeth, e tlhodile gore Lisbeth a fudusiwe mo polaseng ka ntlha ya fa base a ne a sa batle gore go itsiwe ka sephiri sa bona. E, ke kgatelelo ya mothapi e e nang le ditlamorago tse di sa jeseng diwelang. Go kobiwa ga ga Lisbeth go lomeletsa ngwana go gola a itse rraagwe.  Kgatelelo ya ga rre Kgabo Motsepe gammogo le badiri ba bangwe kwa polaseng ya ga base van Jaarsveld e nnile le ditlamorago tse di sa jeseng diwelang.  Badiredi ba sotliwa ke mong wa bona ka go ba itaya ka dibepi. Base o itaya Rre Kgabo go feta badiri ba bangwe, mme a palelwa ke go itshoka gonne mongwaagwe a ne a mo palama ka mabole le sebepi fela ka ntlha ya phoso e e sa reng sepe. Se, ke kgatelelo ya mothapi mo bathapiweng. Kwalololo e ileditswe Phetla"